b'\n_START_ARTICLE_\nKostomuksja\n_START_PARAGRAPH_\nKostomuksja (russisk: \xd0\x9a\xd0\xbe\xd1\x81\xd1\x82\xd0\xbe\xd0\xbc\xd1\x83\xd0\xba\xd1\x88\xd0\xb0, finsk: Kostamus) er en by i republikken Karelia i Russland. Den ligger nordvest i Karelia, tretti kilometer fra grensa mot Finland, ved innsj\xc3\xb8en Kontoki. De n\xc3\xa6rmeste byene er Kuhmo og Kajana i Finland. Innbyggertall: 29\xc2\xa0746 (folketelling 2002). _NEWLINE_Byen ble etablert i 1977 som en bymessig bosetning og befolket av folk fra forskjellige regioner av Sovjetunionen. Bystatus ble innvilget i 1983.'